CELEX: C2005/019/29
Language: da
Date: 2005-01-22 00:00:00
Title: Sag C-482/04 P: Appel iværksat den 22. november 2004 af SNF S.A.S. til prøvelse af kendelse afsagt den 6. september 2004 af De Europæiske Fællesskabers Ret i Første Instans (Femte Afdeling) i sag T-213/02, SNF S.A. mod Kommissionen for De Europæiske Fællesskaber

22.1.2005   
            
            
               DA
            
            
               Den Europæiske Unions Tidende
            
            
               C 19/15
            
         Appel iværksat den 22. november 2004 af SNF S.A.S. til prøvelse af kendelse afsagt den 6. september 2004 af De Europæiske Fællesskabers Ret i Første Instans (Femte Afdeling) i sag T-213/02, SNF S.A. mod Kommissionen for De Europæiske Fællesskaber
   (Sag C-482/04 P)
   (2005/C 19/29)
   Processprog: engelsk
   Ved De Europæiske Fællesskabers Domstol er der den 22. november 2004 iværksat appel af SNF S.A.S, Andrézieux, Frankrig, ved avocats K. van Meldegem og C. Mereu, til prøvelse af kendelse afsagt den 6. september 2004 af De Europæiske Fællesskabers Ret i Første Instans (Femte Afdeling) i sag T-213/02 (1), SNF S.A. mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Appellen antages til realitetsbehandling, og appellanten gives medhold.
            
         
               —
            
            
               Kendelse afsagt den 6. september 2004 af Retten i Første Instans i sag T-213/02 ophæves.
            
         
               —
            
            
               Det fastslås, at appellantens påstande i sag T-213/02 kan antages til realitetsbehandling.
            
         
               —
            
            
               Der træffes afgørelse vedrørende sagens realitet, eller subsidiært hjemvises sagen til Retten i Første Instans til realitetsbehandling.
            
         
               —
            
            
               Kommissionen tilpligtes at betale sagens omkostninger i begge sager.
            
         Søgsmålsgrunde og væsentligste argumenter:
   Appellanten gør gældende, at den anfægtede kendelse afsagt af Retten i Første Instans skal ophæves af følgende grunde:
   
               a)
            
            
               Retten i Første Instans misfortolkede procesreglementets artikel 114, stk. 1, og tilsidesatte det effektivitetsprincip, der følger af Domstolens praksis, og begrundelsespligten.
            
         
               b)
            
            
               Retten i Første Instans begik en retlig fejl ved den retlige vurdering af de faktiske omstændigheder.
            
         
               c)
            
            
               Den af Retten i Første Instans afsagte kendelse tilsidesætter retten til fuldstændig og effektiv retsbeskyttelse samt retten til kontradiktion.
            
         
      (1)  EFT C 233 af 28.9.2002, s. 28.